102 Phæophyceæ 



OTTENDE KLASSE. 



Phæophyceæ. Brunalger. 



Flercellede Planter af meget forskellig Form og Størrelse, altid 

 af brun eller brunlig Farve. Cellerne indeholder en Cellekærne 

 og en til flere brune Kromatoforer, der indeholder et brunt Farve- 

 stof, Phæophyl, der kan betragtes som en Modifikation af Klorofyl. 

 Ved Døden kan af dette udskilles et brunt, i Vand opløseligt Stof, 

 Phykophæin. Stivelse forekommer aldrig; derimod dannes i de 

 assimilerende Celler talrige „Fucosanblærer", indeholdende et 

 vistnok med Garvestofferne beslægtet Stof Fucosan. Desuden 

 sidder hos mange paa Overfladen af Kromatoforerne „Pyrenoider", 

 der synes' at indeholde Æggehvidestoffer, og hos flere findes Fedt. 



I Henseende til Løvets Form, Bygning og Størrelse frembyder 

 Brunalgerne en stor Mangfoldighed, fra smaa, for det blotte Øje 

 knap synlige Planter, bestaaende af grenede Celletraade, til store 

 eller endog gigantiske Planter med vidt dreven Udformning og 

 anatomisk Differentiering. 



Forplantningen finder typisk Sted saavel ad kønnet som ad 

 ukønnet Vej; men hos større Grupper kan dog den ene eller 

 den anden af disse Forplantningsmaader mangle; saaledes findes 

 hos Laminariaceerne kun ukønnet og hos Fucaceerne kun kønnet 

 Forplantning. Ukønnet Forplantning sker hos de fleste ved 

 Sværmesporer, der er ægformede eller pæreformede, men oftest 

 noget skæve og har 2 Cilier fæstede paa den ene Side, den ene 

 rettet fremefter, den anden tilbage. Hos andre dannes ubevægelige 

 Sporer, der hos Dictyotaceerne opstaar ved Firdeling. Den køn- 

 nede Forplantning bestaar hos Phæosporales* i en Kopulation af 

 Zoogameter. Hos de lavere Former er disse morfologisk ens og 

 af samme Udseende som Zoosporerne, hos andre, særlig Cutle- 

 riaceerne, er der en mer eller mindre udpræget Forskel mellem 

 de større hunlige og de mindre hanlige Gameter, men større 

 endnu er denne Forskel hos Cyclosporales, hvor Ægcellerne 

 ikke er udstyrede med Cilier og derfor ikke selvbevægelige. Et 

 Generationsskifte er paavist hos Dictyotaceerne og hos Cutleria- 

 ceerne. — Phæophyceerne minder ved Kromatoforernes Farve, 

 ved Assimilationsprodukterne og ved Sværmecellernes Bygning 

 om de brune Flagellater (Chrysomonadinerne og Cryptomonadi- 

 nerne) og nedstammer sandsynligvis fra saadanne Former. De 

 lever næsten udelukkende i Saltvand, kun nogle faa i Ferskvand. 



